زووان كوردی
له‌ناو تۆ كوشيا و
20 هه‌زار نه‌ونه‌مام كورد
له‌ناو تۆ بێ سه‌روشوون كريان
ماڵ و مڵك كورد
له‌ناو تۆ وه‌تاڵان برياو
خاوه‌نه‌يليان له‌ناو تۆ لانه‌وێز كريان  بــــــڕيــــــــارِ
بڕينِ سه‌رِ* كوردستان
خنكانن هه‌ڵه‌بجه‌و ئه‌نفال و
زينگ وه‌چاڵ كردن گه‌رمه‌سێر
قه‌تڵ عام كۊيه‌ستان باشوور و
وه‌خاك و خۊن كيشان ڕووژهه‌ڵاتم
له‌ناو تۆ دريا
وه‌لی
هێمان غوربه‌تد ئه‌ڕام ڕه‌نگينه‌
شايه‌د وه‌خاتر ناوه‌ كورديه‌گه‌ده‌و*
شايه‌ديش وه‌وخاتره‌سه‌ ك
سه‌رده‌مانێگ
باوگ و باپيران من
ده‌سه‌ڵاتدارد بوينه‌... به‌غدا
------------------------------------ * كه‌ركوك
